**Ministru kabineta noteikumu projekta „Grozījumi Ministru kabineta 2013. gada 27. augusta noteikumos Nr. 628 „Prasības attiecībā uz darbībām ar biocīdiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 27. augusta noteikumos Nr. 628 „Prasības attiecībā uz darbībām ar biocīdiem”” (turpmāk – noteikumu projekts) izstrādāts, lai pielāgotu noteikumu projektu Eiropas Parlamenta un Padomes 2012. gada 22. maija regulas Nr. 528/2012 par biocīdu piedāvāšanu tirgū un lietošanu (turpmāk – regula Nr. 528/2012) prasībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2013. gada 27. augusta noteikumos Nr. 628 „Prasības attiecībā uz darbībām ar biocīdiem” (turpmāk – noteikumi Nr. 628) noteic, ka juridiska vai fiziska persona, kas ieved biocīdu Latvijā vai ražotājs (turpmāk – iesniedzējs), lai saņemtu biocīda inventarizācijas numuru, iesniedz valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – centrs) iesniegumu, biocīda etiķeti un drošības datu lapu. 1) saskaņā ar regulas Nr. 528/2012 95. panta 2. punktu no 2015. gada 1. septembra vielas piegādātājs (regulas Nr. 528/2012 95. panta izpratnē var būt gan ražotājs, gan importētājs) vai biocīda piegādātājs (regulas Nr. 528/2012 95. panta izpratnē var būt gan ražotājs, gan persona, kas piedāvā tirgū biocīdu) drīkst piedāvāt tirgū tikai tādu biocīdu, kas sastāv no aktīvās vielas vai rada šādu vielu, ja vielas vai biocīda piegādātājs ir iekļauts Eiropas Ķīmisko vielu aģentūras (turpmāk – aģentūra) uzturētajā sarakstā pie attiecīgās aktīvās vielas un produkta veida vai veidiem, pie kuriem biocīds pieder. Aktīvo vielu un piegādātāju saraksts ir pieejams aģentūras tīmekļa vietnē - <https://echa.europa.eu/information-on-chemicals/active-substance-suppliers> Regulas Nr. 528/2012 95. panta prasība ir paredzēta, lai pieteikuma iesniedzēji atgūtu daļu ieguldītos līdzekļus, kas izlietoti, lai pamatotu aktīvās vielas apstiprināšu saskaņā ar šīs regulas prasībām. Šādu līdzekļu atgūšana notiek, kad kāds cits uzņēmums, kas ražo attiecīgo aktīvo vielu vai izmanto to biocīda ražošanā, vienojas ar datu turētāju par aktīvās vielas informācijas izmantošanu. Alternatīva ir, kad uzņēmums pats sagatavo pieteikumu vai atsaucas uz datiem, kuriem ir beidzies datu aizsardzības periods. Visa šī informācija par uzņēmumiem ir apkopota aģentūras uzturētajā attiecīgo aktīvo vielu sarakstā. Ņemot vērā, ka saraksts ir publiski pieejams, tad iesniedzējs var vienkārši paņemt un norādīt kādu no uzņēmumiem, kas ir sarakstā norādīts pie attiecīgās aktīvās un produkta veida kombinācijas. Regula Nr. 528/2012 neparedz noteiktu procesu šī panta izpildei, tomēr Eiropas Komisija ir sagatavojusi un publicējusi vadlīniju dokumentu par atbilstību 95. panta prasībām, kas ietver arī formas, kuras uzņēmumi var izmantot, lai apliecinātu iepriekš minēto prasību izpildi . Savukārt, ja netiek izpildīta regulas Nr. 528/2012 95. panta prasības, centrs atsaka inventarizācijas numura piešķiršanu.2) 2014. gada 4. maijā ir pieņemta Eiropas Komisijas deleģētā Regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (turpmāk – regula Nr. 1062/2014), kas atceļ regulu (EK) Nr. 1451/2007 un kuras II pielikumā ir norādītas aktuālās aktīvās vielas, kas tiek izvērtētas darba programmas ietvaros. Pieņemot regulu Nr. 1062/2014, ir ņemti vērā visi iepriekš pieņemtie Eiropas Komisijas lēmumi, kas paredzēja vielu neiekļaušanu Eiropas Parlamenta un Padomes 1998. gada 16. februāra Direktīvas 98/8/EK par biocīdo produktu laišanu tirgū I, IA vai IB pielikumā, kas ir atcelta un aizstāta ar regulu Nr. 528/2012, līdz ar to regulas Nr. 1062/2014 II pielikumā vairs šīs vielas attiecīgajos produkta veidos netiek norādītas. Ņemot vērā, ka noteikumu Nr. 628 2. pielikumā ir norādītas visas vielas, uz kurām attiecas iepriekš minētie Eiropas Komisijas lēmumi, tad ir lietderīgi noteikumu projektā paredzēt, ka tiek svītrots noteikumu Nr. 628 7.3. apakšpunkts un 2. pielikums. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts sabiedrība ar ierobežotu atbildību „Latvijas vides, ģeoloģijas un meteoroloģijas centrs” |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biocīdu ražotāji un komersanti, kas ieved Latvijas teritorijā biocīdus. Kopš regulas Nr. 528/2012 prasību piemērošanas, tas ir, kopš 2013. gada 1. septembra līdz šā gada 5. maijam centra datu bāzē ir reģistrēti aptuveni 133 uzņēmumi, kas Latvijā ieved vai ražo biocīdus. Inventarizācijas numuri ir izsniegti vairāk nekā 470 biocīdiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu;2. Eiropas Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2012. gada 22. maija regula (ES) Nr. 528/2012 par biocīdu piedāvāšanu tirgū un lietošanu;2. Eiropas Komisijas 2014. gada 4. augusta Deleģētā Regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi |
| A | B | C | D |
| Regulas Nr. 528/201295.1. pants | 1. un 3. punkts | Ieviests pilnībā | Projekts stingrākas prasības neparedz |
| Regulas Nr. 1062/2014 23. pants | 2. un 4. punkts | Ieviests pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē | Ministru kabineta noteikumu projekts 2016. gada 21. jūnijā tika ievietots Vides aizsardzības un reģionālās attīstības ministrijas tīmekļa vietnē sabiedriskai apspriedei. |
| 3. | Sabiedrības līdzdalības rezultāti | Komentāri netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” |
| 2. | Projekta izpildes ietekme uz pārvaldes funkcijām un institucionālo struktūru. | Noteikumu projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav |

**Anotācijas III un IV sadaļa – projekts šo jomu neskar.**

Vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

2016.09.29. 14:12

1085

D.Jirgensone

67026514, Dagnija.Jirgensone@varam.gov.lv

A.Jantone

67770058, Anta.Jantone@lvgmc.lv